**Z A P I S N I K**

1. seje Sveta staršev Vrtca Tržič, ki je bila v torek, 25. 9. 2018, ob 18. uri v enoti Palček.

Prisotni: 23 staršev; Daša Šajn, Gašper Česen, Barbara Bajželj Štrukelj, Miran Novak, Ana Slatnar, Nina Knep, Miha Kramar, Sonja Novšak Jankovič, Brigita Dobre, Anja Bakarič, Tanja Povalej, Tanja Perko, Aleš Mandič, Ana Lampič, Sergeja Valjavec, Urška Glavič, Lučka Pirih, Maja Škufca, Katja Potrebuješ, Manca Gašperin, Mojca Lučovnik, Nataša Klofutar Pust, Žiga Zupan (nadom. Darjo Zupan)

Odsotni: Manca Kokalj Vernig, Tjaša Antolin, Tina Antolin, Aleš Papler, Špela Ahačič, Jasmina Bučan

Drugi prisotni: ravnateljica Vrtca Tržič Tatjana Blaži, pomočnica ravnateljice Andreja Šmid, vodja enote Palček Monika Celar in vodja oddelkov v Lomu Tatjana Malovrh, vodja enote Križe Aleksandra Bohinc Lipovec, vodja enote Deteljica Andreja Pogačnik

Dnevni red:

1. Uvod in konstituiranje Sveta staršev Vrtca Tržič (Tatjana Blaži)
2. Volitve predsednika in namestnika predsednika Sveta staršev Vrtca Tržič in način delovanja sveta staršev (priloga: Poslovnik Sveta staršev Vrtca Tržič) (Tatjana Blaži)
3. Volitve nadomestnega člana Sveta zavoda Vrtca Tržič – predstavnika staršev (Kristina Lindav)
4. Predstavitev Letnega delovnega načrta za šolsko leto 2018/2019 (Tatjana Blaži)
5. Dileme, vprašanja, pobude in predlogi

Ad 1.

Ravnateljica je predstavila sodelavke, pomočnico, vodje enot, tajnico. Zahvalila se je za množično udeležbo, tako je bila ugotovljena sklepčnost Sveta staršev Vrtca Tržič in potrjen dnevni red.

Uvodoma je povedala, da uvajalno obdobje uspešno poteka. Strokovni delavci so dobro pripravljeni in vlagajo vso svojo energijo v to, da poteka čim manj stresno. Izvedeni so bili tudi roditeljski sestanki in po izvedbi poslana vabila staršem na sejo sveta staršev.

Ravnateljica je omenila, da je bilo v septembru že nekaj vprašanj oz. pripomb s strani staršev v zvezi z obveščenostjo o delovanju oddelkov enote Palček. Odgovarjala je posameznikom, da smo bili v neugodnem položaju, saj s strani OŠ Tržič do zadnjega tedna v avgustu niso posredovali odločitve, kje imamo lahko še enega od treh dislociranih oddelkov enote Palček. Ravnatelj OŠ Tržič nam je naposled svetoval odpreti dva oddelka v Lomu, saj so čakali vpis dodatnega prvošolca, ki bi zanje pomenil dva prva razreda, a ostalo je pri enem. Tudi za oddelek v KS Kovor je vrtec šele sredi poletja dobil potreba soglasja, takrat je steklo urejanje stopnišča in opreme, delo je bilo pospešeno opravljeno in oddelek lepo funkcionira.

Ad 2.

Ravnateljica je preletela Poslovnik Sveta staršev Vrtca Tržič, ki je bil z vabilom posredovan vsem članom sveta staršev. Poimensko je predstavila svet staršev in prosila člane za podpise za soglasje k imenovanju v svet staršev ter na listo prisotnosti.

Pozvala je predlogom za kandidate za predsednika/predsednico in namestnika/namestnico predsednika/predsednice.

Podan je bil en predlog za predsednico, in sicer Maja Škufca, ter en predlog za namestnico, in sicer Sergeja Valjavec. Oba predloga sta bila soglasno sprejeta.

**Sklep:** Predsednica Sveta staršev Vrtca Tržič za šolsko leto 2018/2019 je Maja Škufca, namestnica predsednice pa Sergeja Valjavec.

Ad 3.

Kristina Lindav je povedala, da Svet zavoda Vrtca Tržič potrebuje nadomestnega člana/članico – predstavnika/predstavnico staršev za trenutni mandat, ki se izteče marca 2020, saj je članici Maji Meglič Klemenčič zaradi odhoda otroka v šolo prenehal mandat. Glede na določbe Poslovnika Sveta staršev Vrtca Tržič mora biti nadomestni član/članica predstavnik oz. predstavnica oddelka v enoti Palček, da je v svetu zavoda zagotovljena enakomerna zastopanost enot, saj imata tako enota Deteljica kot enota Križe že predstavnika v svetu zavoda.

Podan je bil predlog za eno kandidatko, Katjo Potrebuješ. Predlog je bil soglasno sprejet s strani članov Sveta staršev Vrtca Tržič.

**Sklep:** Nadomestna članica Sveta zavoda Vrtca Tržič do konca mandata trenutnega sveta do marca 2020 je Katja Potrebuješ.

Ad 4.

Ravnateljica je pri predstavitvi Letnega delovnega načrta povedala, da imamo v vrtec vključenih do zdaj največ otrok. Izpostavila je finančni plan, ki vsebuje tudi izračune stroškov dela in prehrane, ki narekujejo skorajšnje povišanje cene vrtca. Centralna kuhinja zaenkrat še zmore pokrivati potrebe otrok, ukinila pa se je priprava obrokov za zunanje odjemalce. Povedala je, da so šle letos 4 delavke v pokoj, za drugo leto predvidevamo 10 ali 11 upokojitev, kar bo razlog za kadrovske menjave. Povedala je, da je kadrovanje delo ravnatelja, pri čemer dobi veliko vprašanj, upošteva veliko dejavnikov, vsakodnevno se spopada z njimi.

Zaradi določil varovanja osebnih podatkov se je vodstvo vrtca odločilo, da bodo drugo leto starši o enoti in vzgojiteljici otroka obveščeni po pošti. Skrb za obveščenost staršev oddelka je v domeni vzgojiteljice, večina vzgojiteljic je za svojo skupino in obveščenost dobro poskrbela.

Izpostavila je sredstva za obogatitvene dejavnosti v višini 12.000 €, od koder se krijejo obisk Narodne galerije, plavalni tečaj, smučarski tečaj, obisk Gorenjske plaže in ostale dejavnosti, ter s temi dejavnostmi povezani avtobusni prevozi. Za obisk Kekčeve dežele prosimo starše za plačilo vstopnice, vrtec krije prevoz. Od omenjenih dejavnosti so jih največ deležni najstarejši oddelki, vrtec pa se trudi razporejati kar najbolje med vse starostne skupine.

Vrtec sodeluje v Malem sončku in daje velik poudarek na gibanju, ki ga povezuje z drugimi področji.

Za Cicibanove urice je zaenkrat 6 prijav, kar je ravno meja za ekonomsko računico programa; k vpisu bomo še povabili.

Ravnateljica je omenila program za otroke, stare 5-6 let, ki ne obiskujejo vrtca in gredo drugo leto v šolo. O tem bodo še posredovane informacije s strani ministrstva in bo tema na seji sveta zavoda.

Ravnateljica je povedala, da v primerjavi z letom prej opaža dvig dobre klime in izboljšanje komunikacije. Omenila je anketo za starše, ki izkazuje zadovoljstvo. Glede komunikacije je opomnila, naj bo prvi kontakt za starše vedno vzgojiteljica, nato pa ravnateljica in pomočnica ravnateljice. Vzgajati otroke za današnji čas je zapletena naloga, osnova je družina, vzgajamo pa jih v samostojne, pogumne ljudi. Če ima strokovni kader razvite te lastnosti, je to veliko lažje, zato vlagamo tudi v strokovna izobraževanja za zaposlene in hkrati za starše. Posebna pozornost bo v tem šolskem letu zaradi upokojevanja na mladem kadru, veliko jih je med pomočniki z univerzitetno izobrazbo. Starejše delavke so na bolniških zaradi svojega zdravja, pri mlajših zaradi porodniških in nege otrok, zato spremembe kadra zagotovo ostajajo.

Povedala je, da je bilo izvedeno in dobro obiskano predavanje pediatrinje dr. Kresetove in medicinske sestre Simone Kiphut o zdravju otrok v vrtcu, v kontekstu s spremembami za boljše zdravje, za katere se je odločil vrtec v zvezi s prehrano (način izvedbe sadno-zelenjavne malice) in praznovanja rojstnih dni brez sladkarij.

V oddelkih ima vrtec vključenih vedno več otrok s posebnimi potrebami, ki jim je dodeljen spremljevalec, da se lažje vključujejo v dejavnosti in rutino. Ravnateljica poziva starše, da učijo svoje otroke strpnosti do drugačnosti.

Izpostavila je problematiko prostora, saj sta dve telovadnici spremenjeni v igralnici, hkrati pa je prostor v KS Kovor prava pridobitev glede prostora, kaže se potencial še na podstrešju iste stavbe, glede tega pa se bodo še dogovarjali.

– S strani starša je prišlo vprašanje glede možnosti oživitve enote Grad, a ravnateljica pojasnjuje, da bi bil prevelik finančni vložek, saj je dodaten dejavnik poleg dotrajanosti stavbe tudi spomeniško varstvo. Hkrati je pohvalila sodelovanje z občino ustanoviteljico, ki se po svojih močeh hitro odziva na potrebe vrtca.

Za enoto Deteljica ravnateljica pove, da je napovedana energetska sanacija. Otroci bodo s 1. julijem 2019 prerazporejeni v drugi dve enoti. Narejena bo nova fasada, izolirani temelji, prenovljena električna napeljava in del strehe. Notranjost pa bo zaenkrat ostala enaka. Kot starši lahko prispevajo z namenitvijo 0,5 % dohodnine vrtcu, ki bo sredstva namenil za enoto Deteljica. Ko se bo zbralo 30.000, se bo vrtec lahko lotil večje prenove, skrbi pa za redno vzdrževanje.

Ravnateljica je naštela investicije, ki so planirane v letu 2019, večji del se namenja za enoto Deteljica, hkrati pa enoto Palček – ureditev tal na terasah za najmlajše. Glede ograje v enoti Lom se lahko obračamo na OŠ Tržič, saj je vrtec le najemnik. Veseli smo bili projekta Goodyear, ki je bil izpeljan na pobudo starša. Popravili so klopi in mize, pripeljali visoko gredo, uredili peskovnik.

Dobra praksa Vrtca Tržič, pove ravnateljica, vzbuja tudi zanimanje drugih vrtcev, zato bomo sodelovali z vrtcem Škofja Loka in Celje, pri sodelovanju se poslužujemo opazovanja dela, preizkušanja tujih praks, npr. odpiranje vrat igralnic in združevanja oddelkov, kar vse doprinese k pogumu strokovnega kadra, preizkušanju novosti.

Starše je ravnateljica povabila na vsa srečanja, tako na predavanja kot oddelčna srečanja, dogovarjali se bomo o morebitnem skupnem zaključku šolskega leta.

Besedo je ravnateljica predala pomočnici ravnateljice Andreji Šmid, ki je predstavila novo prizadevanje vrtca, in sicer program Ekošola. Omenila je 7 korakov, ki se jim sledi, da se pridobi zelena zastava. Prvi korak je vzpostavitev delovnega tima, ki bo spodbujal teme, ki so sicer že vkomponirane v strokovno delo vrtca, zdaj se bo pokazalo in povezalo sistematično, osmišljeno s projektom letos so tema podnebne spremembe. Starše je pomočnica ravnateljice vprašala, če kdo sam čuti, da bi bil rad dela tega delovnega tima. Takoj sta interes izrazili kar dve predstavnici staršev, in sicer Ana Slatnar in Mojca Lučovnik, vsekakor sta dobrodošli obe.

Ravnateljica je nadaljevala s priporočili NIJZ glede prehrane v našem vrtcu, ki so jih pripravili po pregledu jedilnikov in hrane same (dostopno na <http://www.vrtec-trzic.si/files/2016/04/Vrtec-Trzic.pdf>). Izpostavila je nekaj usmeritev (npr. manj soli, v namazih s skuto sveže sadje, meso z vidno strukturo ipd.) Poudarila je, da je vrtec vztrajen pri novih jedeh. Stremimo k vsaj 2-urnemu časovnemu razmiku med obroki. Glede polemik o prehrani je ravnateljica povedala, da se na nivo Facebooka kot ravnateljica ne more spuščati. Pojasnila je, da so bili vzpostavljeni sadno-zelenjavni kotički, ki so na voljo vsem, da otroci pristopijo po želji oz. potrebi. Izkazujejo se že pozitivni rezultati – otroci bolj jedo kosilo, navajajo se presoditi, kdaj so lačni.

V interesu zdravja otrok je tudi vključevanje medicinske sestre in pediatrinje v oddelke, da skupaj premagujejo strah pred zdravniki.

Ad 5.

Ravnateljica je prosila starše za vprašanja.

- Glede GDPR-ja je vprašala mamica, ki je v dvomu, če sme uporabiti maile staršev, ki jih pridobi pri vzgojiteljici. Druga mamica pove, da je praksa taka, da se pošlje predstavnikom staršev v oddelku sporočilo, da privolijo, da se uporablja njihov e-naslov.

- Podan je bil predlog za uvedbo enega brezmesnega dne v tednu, da je tudi zajtrk brez npr. salame. Ravnateljica poudari, da se to v neki meri že prakticira in da se vodja prehrane drži priporočil za starostne skupine. Redno se sestaja komisija za prehrano, kjer bo omenjen ta predlog.

- Glede pomanjkanja prostora je bila izražena ideja, da se poskusi pridobiti prostore v zasebni hiše, saj so vložki za prilagoditev prostora v zasebnih hišah manjši in pravila ohlapnejša -in če je vrtec o tem kdaj razmišljal. Ravnateljica pove, da je to dobra ideja in da si je vrtec že prizadeval pridobiti prostor v stanovanjskem bloku, ampak so bili stanovalci temu zelo nenaklonjeni.

Starši pomislijo na prostore nad mesnico v Križah, nad zadrugo v Križah, zaprto trgovino v Kovorju. O tem se bo ravnateljica še pozanimala. Doda tudi, da morebitno širjenje enote Križe pomeni tudi povečanje kuhinje v sosednjo igralnico.

- V zvezi s prehrano in spremembo režima malice, mamica izrazi nezadovoljstvo, saj jo je zmotil način obveščenosti in komunikacije. Pove, da je bila tematika predstavljena le na sestanku sveta staršev, a premalo in preohlapno. Meni, da si starši želijo več informacij na spletni strani in bolj ažurno in izčrpno.

Ravnateljica poudari, da je pomembno zaupanje s strani staršev, da delamo najbolje. Na dnevni bazi je otroku ponujeno vse, kar piše na jedilniku. Vzgojiteljice, vodje enot, se sprašujejo, če je pomembno, kdaj otrok kaj poje, povedo prakso, da se dopoldne vedno ponudi, a se ne ponuja s prekinitvijo dejavnosti, ampak v sadno-zelenjavnem kotičku, kamor otroci pristopijo, če želijo.

Izkušnja druge mamice je, da je zdaj veliko bolje, saj so otroci bolj samostojni, presojajo, kdaj so lačni, in da se s tem razvija pravilen odnos otroka do hrane. Ravnateljica doda, da je tudi manj odpadka, kljub temu da druga mamica še vedno opaža, da je ob odhodu otrok na voljo veliko hrane.

Člani sveta staršev predlagajo e-sporočilo vsem staršem, s pojasnili in povezavo na priporočila NIJZ ter s prvimi izkušnjami/izsledki prvega obdobja – meseca uvajanja. Ravnateljica se strinja in vrtec bo pripravil okrožnico s to vsebino.

- Sledilo je vprašanje, ali je letos predvideno izvajanje dodatnih, plačljivih, dejavnosti za otroke v dopoldanskem času, npr. plesna šola. Ravnateljica poudari, da je strokovni kader usposobljen za razvijanje vseh potencialov/talentov otrok, ki se jih razvija v predšolskem obdobju, kot ravnateljica pa priporoča, da popoldneve v kar največji možni meri otroci preživijo z družino.

Starši so se spomnili na planinske urice in pohvalili nekdanjo prakso. Ravnateljica pove, da bo v primeru, da bo strokovni kader dal pobudo oz. izrazil interes za izvedbo, vodstvo vrtca vsekakor podprlo to idejo.

- Omenjena je bila še problematika parkiranja pri enoti Križe. Tam parkirajo zaposleni INTEC MKD in drugi, zato je ob določenih urah velik problem.

Ravnateljica pojasnjuje, da parkirišče ni del površin vrtca, včasih je problem večji, včasih manjši. Pas ob vrtcu, pove predstavnica staršev, je last Slovenske vojske, vrtec ima zelo malo vpliva, poskusili smo že s prijaznimi opozorili, a je efekt zelo kratkotrajen.

Starši povedo, da je enak problem pravzaprav pri vseh enotah. Hkrati se oglasi mamica, da bi ob teh urah, ko je prometa največ, lahko redar preverjal privezovanje in varno prevažanje otrok, saj pogosto opaža malomarnost. Monika Celar, članica SPV, bo pripravila dopis za Občino Tržič.

Glede sklica naslednje seje bo vodstvo vrtca v kontaktu s predsednico, pobuda za kakršnokoli akcijo pa je vedno dobrodošla.

Seja se je zaključila ob 19.20.

Zapisala: Predsednica Sveta staršev Vrtca Tržič

Kristina Lindav Maja Škufca